नई दिल्ली: होंडा ने 1970 की अपनी चर्चित बाइक मंकी को लॉन्च कर दिया है। नई बाइक को कंपनी ने मॉडर्न लुक दिया है, लेकिन उसका पुराना रंग खोने नहीं दिया है। मतलब ये कह सकते हैं कि होंडा ने पुरानी बाइक को नया टच दिया है। कंपनी ने इस बाइक का कॉन्सेप्ट 2017 में पेश किया था। जिसे कंपनी मंकी 125 के नाम से लॉन्च किया है। ये एक छोटी बाइक है, जिसमें आपको फुल डिजिटल इंस्ट्रूमेंट, एलईडी लाइट, अपसाइड डाउन फ्रंट फॉर्क और 125सीसी का मोटर मिलता है। कंपनी ने इस बाइक दो रंगों में पेश किया है। बाइक को दिया गया रेट्रो कलर उसपर काफी जमता है, और बाइक को 1970 की याद दिलाता है। बाइक बहुत हद तक पुरानी मंकी की याद दिलाती है।